cyanic-selkie/wikianc huggingface dataset:
বিরাট কোহলি
খেলোয়াড়ী জীবন
২০১৩ সালে প্রথমবার তিনি ওয়ান ডে ব্যাটসম্যানদের আইসিসি র‌্যাঙ্কিংয়ের প্রথম স্থানে পৌঁছে যান, টি-টোয়েন্টি ফরম্যাটেও কোহলি সাফল্য এসেছে এবং আইসিসি ওয়ার্ল্ড টি-টোয়েন্টিতে দু-দুবার তিনি ম্যান অফ দ্য টুর্নামেন্ট হয়েছিলেন (২০১৪ এবং ২০১৬ সালে)। ২০১৪ সালে মহেন্দ্র সিং ধোনির টেস্ট অবসর গ্রহণের পর কোহলি ওয়ানডে দলের সহ-অধিনায়ক নিযুক্ত হয়ে টেস্ট অধিনায়কত্বের দায়িত্ব পান। ২০১৭ সালের প্রথম দিকে, ধোনি অধিনায়ক পদ থেকে পদত্যাগ করার পরে তিনি ওয়ানডেতেও অধিনায়ক হন। ওয়ানডে ক্রিকেটে সবচেয়ে দ্রুততম ব্যাটসম্যান হিসেবে ১০,০০০ এবং ১১,০০০ রানের রেকর্ডটি তারই করা, যথাক্রমে ২০৫ ও ২২২ রান করে ছিলেন। বর্তমানে, ভারতের আন্তর্জাতিক ক্রিকেটের সকল স্তরে মহেন্দ্র সিং ধোনি’র পরিবর্তে তিনি অধিনায়কের দায়িত্ব পালন করছেন। তিনি বর্তমানে বিশ্বের অন্যতম সেরা ব্যাটসম্যান হিসাবে বিবেচিত। *
টেস্ট ক্রিকেট
টেস্ট ক্রিকেটে অভিষেক ঘটে ধোনির অধিনায়কত্বে ২০১১ সালে ওয়েস্ট ইন্ডিজের বিরুদ্ধে কিংস্টনে ঘূর্ণি পিচে । রাহুল দ্রাবিড়, ভিভিএস লক্ষ্মণ এর সাথে মধ্যম ক্রমে তিনি ব্যাটিং করেন।
২০১১-১২ প্রথম ঘরোয়া সিরিজ ও প্রথম অর্ধশত রান
ঘরের মাঠে ওয়েস্ট ইন্ডিজ-এর বিরুদ্ধে তৃতীয় টেস্টে যুবরাজ সিং-এর পরিবর্তে প্রথম একাদশে স্থান পান। দুই ইনিংসেই অর্ধ শত রান করেন। মাত্র ১ রানের জন্যে ম্যাচটি ড্র হয়।
২০১১-১২ অস্ট্রেলিয়া সফর ও প্রথম শত রান
২০১১/১২ মৌসুমে অস্ট্রেলিয়া সফরে ভারতীয় দলের ব্যাপক বিপর্যয় ঘটে। সেখানে জ্যেষ্ঠ খেলোয়াড়গণ ব্যর্থ হলেও কোহলি অস্ট্রেলিয়ার বিপক্ষে অ্যাডিলেডে তার প্রথম শতক করেন।
২০১৪ ইংল্যান্ড সফর
২০১৪ র ইংল্যান্ড সফরে সেরকম ভালো প্রদর্শন করতে পারেননি। ১০টি ইনিংস খেলে মাত্র ১৩৪ রান করেন, সর্বোচ্চ ৩৯। ভারত ১-৩ ব্যাবধানে সিরিজ হারে।
২০১৮ ইংল্যান্ড সফর
২০১৮ ইংল্যান্ড সফরে ব্যাক্তিগতভাবে ভালো খেলেন, যদিও দল ১-৪ ব্যাবধানে সিরিজে পরাজিত হন।
২০১৮-১৯ অস্ট্রেলিয়া সফর
২০১৮-১৯ অস্ট্রেলিয়া সফরে ভালো খেলেন, দল ২-১ ব্যাবধানে সিরিজ জেতে ।
২০২০ থেকে
২০২০ থেকে পরপর নিউজিল্যান্ড, অস্ট্রেলিয়া , ইংল্যান্ড , দক্ষিণ আফ্রিকা সফরে কার্যত শতক শুন্য থেকেছেন। নিউজিল্যান্ড ও দক্ষিণ আফ্রিকা সফরে দল পরাজিত হয়।  তার ব্যাটিং নিয়ে বিস্তর সমালোচনা হতে থাকে।
ব্যক্তিগত জীবন
right|thumb|ভোগ পুরস্কারে [[অনুষ্কা শর্মা ও বিরাট কোহলি।]] ২০১৩ সাল থেকে কোহলি বলিউডের অভিনেত্রী অনুষ্কা শর্মার সাথে প্রেমের সম্পর্কে জড়ান৷ তাদের সম্পর্ক নিয়ে গণমাধ্যমে গুঞ্জন শুনা যেত। তারা ২০১৭ সালের ১১ ডিসেম্বর ইতালিতে বিবাহ বন্ধনে আবদ্ধ হন।
কোহলি স্বীকার করেন যে তিনি কুসংস্কারে বিশ্বাসী। তিনি হাতে একটি কালো রিস্টব্যান্ড পড়তেন। এর পূর্বে তিনি যে গ্লোভস পড়ে রান পেয়েছিলেন সেই গ্লোভস জোড়া পড়ে মাঠে নামতেন।
২০২১ সালের ১১ জানুয়ারি বিকালে বিরাট কোহলি প্রথম সন্তানের পিতা হন। তার মেয়ের নাম রাখা হয় ভামিকা কোহলি।
সারা বিশ্বেই বিশেষ করে ভারতে বিরাট কোহলির ব্যাপক জনপ্রিয়তার জন্যে "সুপার ভি" নামে একটি কার্টুনও তৈরি করা হয়েছে তাকে নিয়ে।
আর্থিক প্রতিপত্তি
কোহলির মোট সম্পদের পরিমাণ ৩৮২ কোটি রুপি। ফোর্বস সাময়িকীর চোখে ব্র্যান্ডমূল্যে কোহলি এগিয়ে আছেন লিওনেল মেসির চেয়েও। মেসির অবস্থান নয়ে, কোহলির সাত। বছরে তার আয় ১২১ কোটি রুপির মতো। আইপিএল খেলার বিনিময়ে প্রতি বছর রয়্যাল চ্যালেঞ্জার্স বেঙ্গালুরুর কাছ থেকে ১৬ কোটি রুপি বেতন নেন। বান্দ্রায় ৯ কোটি রুপির ফ্ল্যাট আছে। কোহলি ১৮ ব্র্যান্ডের প্রচার করেন। এক দিনের বিজ্ঞাপনের জন্য কোহলি প্রায় পাঁচ কোটি রুপি নেন।
সম্মাননা
২০১২ সালে আইসিসির বর্ষসেরা একদিনের ক্রিকেটার হিসেবে আইসিসি পুরস্কার লাভের মর্যাদা লাভ করেন কোহলি। ২০১৬ সালে উইজডেন কর্তৃক বিশ্বের শীর্ষস্থানীয় ক্রিকেটারের মর্যাদা পান।
কোহলি ২০১৭ এবং ২০১৮ সালে জিতেছেন বর্ষসেরা ক্রিকেটারের স্যার গারফিল্ড সোবার্স ট্রফি। এর মধ্যে ২০১৮ সালে একই সঙ্গে আইসিসি বর্ষসেরা টেস্ট এবং ওয়ানডে ক্রিকেটার হয়েছেন যা ইতঃপূর্বে আর কেউ হতে পারেন নি।
২০১৮ সালে রাজীব গান্ধী খেলরত্ন পুরস্কার পান যা ভারতের সর্বোচ্চ অসামরিক ক্রীড়া সম্মান। টেন্ডুলকার ও ধোনির পর তৃতীয় ক্রিকেটার হিসেবে এই সম্মান লাভ করেন।
অন্যান্য সম্মাননা
২০১৪ সালে মার্টিন ক্রো টেস্ট ক্রিকেটের তরুণ চার ফ্যাবের অন্যতম হিসেবে জো রুট, কেন উইলিয়ামসন ও স্টিভ স্মিথের সাথে তাকেও অন্তর্ভুক্ত করেন।
শবর জনজাতি
শবর জনজাতি (এছাড়াও বলা হয় সবর জনজাতি এবং সাওরা) হল মুন্ডা উপজাতির আদিবাসী সম্প্রদায়, যারা প্রধানত ওড়িশা এবং পশ্চিমবঙ্গ রাজ্যে বাস করে। ঔপনিবেশিক আমলে, অপরাধী উপজাতি আইন ১৮৭১-এর অধীনে তাদের 'অপরাধী উপজাতি'গুলির মধ্যে একটি হিসাবে শ্রেণীবদ্ধ করা হয়েছিল। তার রেশ টেনে আধুনিক সময়েও তাদের ওপর সামাজিক কলঙ্ক আরোপ করা হয় এবং সমাজ থেকে বহিষ্কার করে তাদের "একঘরে" করে রাখা হয়। বিখ্যাত বাঙালি লেখক এবং সক্রিয় কর্মী মহাশ্বেতা দেবী এই বন্য আদিবাসীদের উন্নতি বিধানের জন্য সচেষ্ট ছিলেন। এরা অনেক প্রাচীন জনজাতি। ব্রিটিশ ঔপনিবেশিক আমলে চা বাগানের কাজের জন্য অনেক শবর পরিবার বাংলাদেশে চলে যাওয়ায়, সেখানেও শবরদের বাস দেখতে পাওয়া যায়।
বিরাট কোহলি
তথ্যসূত্র
২৮.https://www.espncricinfo.com › ... Virat Kohli Records, Test match, ODI, T20, IPL international batting ... সংগ্রহের তারিখ ১৩ অক্টোবর,২০২২
শবর জনজাতি
ইতিহাস
হিন্দু মহাকাব্য মহাভারতে সবর উপজাতির উল্লেখ পাওয়া যায়, তাদের সাওরা নামেও ডাকা হয়। যদিও পূর্ব সিংভূম জেলার কিছু অংশে, প্রধানত মুসাবনি অঞ্চলে, তারা কারিয়া নামে পরিচিত। বিখ্যাত লেখক এবং সক্রিয় কর্মী মহাশ্বেতা দেবী এই বন্য আদিবাসীদের সাথে কাজ করার জন্য পরিচিত ছিলেন।
অবস্থান
এই নির্জনবাসী উপজাতিটিকে প্রাথমিকভাবে ওড়িশা এবং পশ্চিমবঙ্গ রাজ্যের মেদিনীপুর জেলায় দেখতে পাওয়া যায়।
জীবিকা
এই উপজাতি পরম্পরাগতভাবে সাধারণত বনে বাস করে। তাই এদের কৃষি কাজে অভিজ্ঞতার অভাব রয়েছে। তারা তাদের জীবিকার জন্য বনের উপর নির্ভর করে।
ভয়াবহ অবস্থা
সাম্প্রতিক বছরগুলিতে, শবরদের বসতি এলাকায় নকশালবাদী বিদ্রোহ ছড়িয়ে পড়ার পর, পুলিশ মাঝে মাঝেই বনে শবরদের প্রবেশাধিকারে বিধি নিষেধ অর্পণ করছে। এই কারণে তাদের জীবন জীবিকার সংস্থানে টান পড়ছে। কয়েক বছর আগে, ২০০৪ সালে, জানা গিয়েছিল মেদিনীপুর জেলার আমলাসোলের শবর গ্রামে, বেশ কয়েক মাস অনাহারে থাকার পর পাঁচ জন শবর মারা গেছে। এই খবর গণ মাধ্যমে প্রচারিত হবার পর ক্ষোভ ছড়িয়ে পড়েছিল। পরবর্তীকালে, দুর্বার মহিলা সমন্বয় কমিটি (ডিএমএসসি) এই এলাকায় একটি বিদ্যালয় শুরু করেছিল, আংশিকভাবে সেটির অর্থায়ন করেছিল কলকাতার যৌনকর্মীরা।
২০০৮ সালের জুন মাসে, পশ্চিমবঙ্গের অনেক গ্রামে শবর গোষ্ঠী ভয়াবহ বন্যার শিকার হয়েছিল। ক্যাথলিক মিশনারিরা তাদের এই বিপদে এগিয়ে এসে প্রচুর পরিমাণে সাহায্য করেছিলেন।
বাংলাদেশের শবর
ঔপনিবেশিক আমলে চা বাগানের শ্রমিক হিসেবে কাজ করার জন্য শত শত শবর বর্তমান বাংলাদেশে চলে গিয়েছিল। আজ, বাংলাদেশের উত্তর-পূর্বাঞ্চলীয় জেলাগুলি, যেমন মৌলভীবাজার, নন্দরানী, হরিণছড়া এবং রাজঘাটের মতো এলাকায় তাদের মধ্যে প্রায় ২০০০ জন বসবাস করছে।
বেলানগর রেলওয়ে স্টেশন
বেলানগর রেলওয়ে স্টেশন হল হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। বেলানগর রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের হাওড়া জেলায় বালি জগাছা ব্লকের বেলানগর এ অবস্থিত। স্টেশনটি বেলানগর এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ১১ কি.মি. দূরে স্টেশনটি অবস্থিত।
বেলানগর রেলওয়ে স্টেশনটি পূর্বে স্বাধীনতা সংগ্রামী এবং সমাজ কর্মী বেলা মিত্রের নামে পরিচিত ছিল। ভারতের প্রথম কোনও ভারতীয় মহিলার নামে রেলওয়ে স্টেশন তৈরি হয়েছিল।
ইতিহাস
হাওড়া বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল। বেলানগর রেলওয়ে স্টেশনসহ হাওড়া থেকে বর্ধমান কর্ড লাইনটি ১৯৬৪-৬৬ সালে বৈদ্যুতীকরণ করা হয়।
আমুনতাস নিকাতোর
আমুনতাস নিকাতোর (Ἀμύντας ὁ Νικάτωρ) একজন ইন্দো-গ্রিক রাজা ছিলেন, যিনি আনুমানিক ৯৫ খ্রিস্টপূর্বাব্দ হতে ৯০ খ্রিস্টপূর্বাব্দ পর্য্যন্ত আরাখোশিয়া অঞ্চল শাসন করেন, যদিও সিনিয়র মনে করেছেন যে, তিনি ৮০ খ্রিস্টপূর্বাব্দ থেকে ৬৫ খ্রিস্টপূর্বাব্দ পর্য্যন্ত রাজত্ব করেন।
নারায়ণা হেলথ
নারায়ণা হেল্থ (পূর্বে নারায়ণা হৃদয়ালয়া নামে পরিচিত ছিল) হল একটি প্রাথমিক কেয়ার ফ্যাসিলিটিস সুবিধা সম্পন্ন বহু-বিশেষায়িত চেইন হাসপাতাল ও হার্ট সেন্টার। এর সদর দপ্তর ভারতের বেঙ্গালুরু শহরে অবস্থিত। এটি ২০০০ সালে ভারতের বিখ্যাত হৃদরোগ বিশেষজ্ঞ ডাঃ দেবি শেঠি প্রতিষ্ঠা করেন।
নারায়ণা হেল্থ বেঙ্গালুরু, কলকাতা, দিল্লি, গুরুগাও, আহমেদাবাদ, জয়পুর, মুম্বাই, মাইশোর সহ সকল বড় শহরে তাদের শাখা স্থাপন করেছে। ভারত ছাড়াও কেইম্যান দ্বীপপুঞ্জে এর একটি সহযোগী আন্তর্জাতিক শাখা রয়েছে। নারায়ণা ইন্সটিটিউট অব কার্ডিয়াক সাইন্স, বেঙ্গালুরু এবং কেইম্যান দ্বীপপুঞ্জের গ্রান্ড কেইম্যান দ্বীপের হেল্থ সিটি কেইম্যান আইসল্যান্ড জেসিআই অনুমোদিত ৩০টি স্বাস্থ্য বিষয়ে চিকিৎসা সেবা প্রদান করে। থাম্ব|নারায়ণা হেলথের সামনের ফটোক,বেঙ্গালুরু ভারত ২০২০।
ইতিহাস
২০০০ সালে ডাঃ দেবি শেঠি বেঙ্গালুরুতে নারায়ণ হৃদয়ালয়া প্রতিষ্ঠা করেন। প্রতিষ্ঠার সময় এটি শুধুমাত্র হার্ট হাসপাতাল ছিল। পরে তিনি কর্ণাটক সরকারের সাথে ইয়েশাশ্বিনী স্কিম নামে মাইক্রো হেলথ বীমা বীমা প্রকল্পের ধারণা শুরু করেছিলেন। একই সময়ে তিনি নারায়ণা হৃদয়ালার দ্বিতীয় হাসপাতাল (রবীন্দ্রনাথ ঠাকুর ইন্টারন্যাশনাল ইন্সটিটিউট অব কার্ডিয়াক সাইন্স) কলকাতায় শুরু করেন।
২০০৯-২০১২ সালের মধ্যে নারায়ণা হৃদয়ালয়া জামশেদপুর, জয়পুর, ধারওয়াদ, রায়পুর, আহমেদাবাদ, মাইশোর, দেবেনগীরিতে হাসপাতাল স্থাপন করে।
২০১৩ সালে নারায়ণা হৃদয়ালয়া দাপ্তরিকভাবে তাদের নাম পরিবর্তন করে নারায়ণা হেল্থ করে। এটি এখন ভারতে বেশ কিছু বিশেষায়িত হাসপাতাল ও হার্ট সেন্টার পরিচালনা করছে, এটি ভারতের দ্বিতীয় বৃহত্তম হাসপাতাল নেটওয়ার্কে পরিণত হয়েছে (অপারেশনাল বেডের উপর ভিত্তি করে)। ২০১৪ সাল থেকে গ্রুপটি গ্রান্ড সাইমনে হেল্থ সিটি পরিচালনা করছে। ২০১৯ সালের জানুয়ারিতে এমডি ও গ্রুপ সিইও ডাঃ আশুতোষ রঘুবংশ রিজাইন করার পর ডাঃ এমানুয়েল রুপার্ট তার স্থলাভিষিক্ত হন। থাম্ব|নারায়াণা হেলথ উপাসানালয়, [[বেঙ্গালুরু ভারত ২০২০।]]
ভূক্তিকরন
নারায়ণা হৃদয়ালয়া ২০১৬ সালের ৬ জানুয়ারি বিএসই ও এনএসই এর তালিকাভুক্ত হয়। আত্মপ্রকাশের পর, কোম্পানির মূল্য ১ বিলিয়ন মার্কিন ডলারেরও বেশি ছিল।
ভারত
উত্তর ভারত
পশ্চিম ভারত
দক্ষিণ ভারত
পূর্ব ভারত
মুনির রিয়াজ
মুনির রিয়াজ (জন্ম ২৫ আগস্ট ২০০১) একজন পাকিস্তানি ক্রিকেটার। ২৬ নভেম্বর ২০২০ সালে, অনুষ্ঠিত ২০২০-২১ কায়েদ-ই-আজম ট্রফিতে উত্তরাঞ্চলের হয়ে প্রথম-শ্রেণীর ক্রিকেটে অভিষেক ঘটে। অভিষেক ম্যাচে পাঁচ উইকেট শিকার করেছিলেন। তার প্রথম-শ্রেণীর অভিষেকের আগে, তিনি ২০১৮ অনূর্ধ্ব-১৯ ক্রিকেট বিশ্বকাপের জন্য পাকিস্তানের দলের সদস্য ছিলেন।
শাবিনা জিকরিয়া বাট
শাবিনা জিকরিয়া বাট (জন্ম ১৪ এপ্রিল ১৯৭২) হলেন একজন পাকিস্তানি রাজনীতিবিদ যিনি ২০১৩ সালের মে থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন।
শৈশব ও শিক্ষাজীবন
শাবিনা জিকরিয়া বাট ১৯৭২ সালের ১৪ এপ্রিলে পাকিস্তানের পাঞ্জাব প্রদেশের দাস্কায় জন্মগ্রহণ করেছিলেন।
তিনি ১৯৯৯ সালে মুরে কলেজ থেকে উর্দু বিষয়ে স্নাতকোত্তর (এমএ) ডিগ্রি অর্জন করেছিলেন।
রাজনৈতিক জীবন
তিনি ২০১৩ সালের পাকিস্তানের সাধারণ নির্বাচনে নারীদের জন্য সংরক্ষিত আসনে পাকিস্তান মুসলিম লীগ (এন) এর প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন।
উজবেকিস্তান
উজবেকিস্তান (Ўзбекистон [ozbekistɒn] ওজ্‌বেকিস্তান্‌; Узбекистан), আনুষ্ঠানিকভাবে উজবেকিস্তান প্রজাতন্ত্র (Ўзбекистон Республикаси / ওজবেকিস্তোন রেসপাবলিকাসি; Республика Узбекистан), মধ্য এশিয়ার একটি স্থলবেষ্টিত দেশ। এর রাজধানী তাশখন্দ। সার্বভৌম রাষ্ট্র একটি ধর্মনিরপেক্ষ, ঐক্যবদ্ধ সাংবিধানিক প্রজাতন্ত্র, ১২ টি প্রদেশ, একটি স্বায়ত্তশাসিত প্রজাতন্ত্র এবং একটি রাজধানী শহর গঠিত। উজবেকিস্তান সীমান্তে পাঁচটি স্থলবেষ্টিত দেশ রয়েছে: উত্তরে কাজাখস্তান; উত্তরপূর্ব কিরগিজস্তান; দক্ষিণপূর্ব তাজিকিস্তান, দক্ষিণ আফগানিস্তান; এবং দক্ষিণ পশ্চিমে তুর্কমেনিস্তান। লিচটেনস্টাইনের পাশাপাশি এটি বিশ্বের দুবার দ্বিগুণ স্থলবেষ্টিত দেশগুলির মধ্যে একটি (অর্থাৎ অন্যান্য স্থলবেষ্টিত দেশগুলির সাথে ভাগ করে নেওয়ার সীমানা)।
জারশাসিত উজবেকিস্তান
রুশ শাসন প্রতিষ্ঠিত হওয়ার পূর্বে বর্তমান উজবেকিস্তান বুখারা আমিরাত, খিভা খানাত এবং কোকান্দ খানাতের মধ্যে বিভক্ত ছিল। ঊনবিংশ শতাব্দীর শেষার্ধে উজবেকিস্তান রুশ সাম্রাজ্যের অন্তর্গত হয়। এসময় প্রচুরসংখ্যক রুশ এ অঞ্চলে বসতি স্থাপন করে। ১৯১২ সালের হিসাব অনুযায়ী, জারশাসিত উজবেকিস্তানে বসবাসকারী রুশদের সংখ্যা ছিল ২,১০,৩০৬ জন। প্রথম বিশ্বযুদ্ধ শুরু হলে রুশ কর্তৃপক্ষ উজবেকিস্তানসহ কেন্দ্রীয় এশিয়া থেকে সৈন্য সংগ্রহ করার প্রচেষ্টা চালালে এ অঞ্চলব্যাপী বিদ্রোহ দেখা দেয়। ১৯১৭ সালে রুশ বিপ্লবের ফলে রাশিয়ায় জারতন্ত্রের পতন ঘটে এবং রাশিয়ায় গৃহযুদ্ধ শুরু হয়। এমতাবস্থায় রুশ সরকার উজবেকিস্তানের ওপর নিয়ন্ত্রণ হারিয়ে ফেলে।
সোভিয়েত উজবেকিস্তান
১৯২০ সালের মধ্যে কেন্দ্রীয় এশিয়ায় রুশ কর্তৃত্ব পুনঃপ্রতিষ্ঠিত হয় এবং কিছু প্রতিরোধ সত্ত্বেও উজবেকিস্তানসহ সমগ্র মধ্য এশিয়া সোভিয়েত ইউনিয়নের অন্তর্ভুক্ত হয়। ১৯২৪ সালের ২৭ অক্টোবর উজবেক সোভিয়েত সমাজতান্ত্রিক প্রজাতন্ত্র প্রতিষ্ঠিত হয়। দ্বিতীয় বিশ্বযুদ্ধ চলাকালে হিটলারের নেতৃত্বাধীন জার্মানি সোভিয়েত ইউনিয়ন আক্রমণ করলে ১৪,৩৩,২৩০ জন উজবেক সৈন্য সোভিয়েত রেড আর্মির পক্ষে নাৎসি জার্মানির বিরুদ্ধে যুদ্ধে অংশ নেয়। ২,৬৩,০০৫ জন উজবেক সৈন্য যুদ্ধ চলাকালে নিহত হন এবং ৩২,৬৭০ জন নিখোঁজ হন।
স্বাধীনতা
১৯৯১ সালের ৩১ আগস্ট সোভিয়েত ইউনিয়নের পতনকালে উজবেকিস্তান স্বাধীনতা ঘোষণা করে। ১ সেপ্টেম্বরকে উজবেকিস্তানের জাতীয় স্বাধীনতা দিবস ঘোষণা করা হয়।
রাজনীতি
উজবেকিস্তানের রাজনীতি একটি রাষ্ট্রপতিশাসিত প্রজাতন্ত্র কাঠামোয় সংঘটিত হয়। রাষ্ট্রপতি হলেন একাধারে রাষ্ট্রের প্রধান ও সরকারপ্রধান। রাষ্ট্রের নির্বাহী ক্ষমতা সরকারের উপর ন্যস্ত। আইন প্রণয়নের ক্ষমতা সরকার এবং দ্বিকাক্ষিক আইনসভা উভয়ের উপর ন্যস্ত। উজবেকিস্তানে সরকারী পদপ্রাপ্তি রাজনৈতিক দলের সদস্যপদ নয়, বরং কে কোন গোত্রের, তার উপর অনেকাংশে নির্ভরশীল।
ভূগোল
thumb|right|উজবেকিস্তানের ভূ-সংস্থানিক মানচিত্র উজবেকিস্তানের ৮০% এলাকা সমতল মরুভূমি। দেশের পূর্বভাগে রয়েছে সুউচ্চ পর্বতমালা যেগুলি ৪,৫০০ মিটার উচ্চতা পর্যন্ত উঠে গেছে। উজবেকিস্তানের দক্ষিণ-পূর্ব প্রান্ত তিয়ান শান পর্বতমালার পশ্চিম পাদদেশ নিয়ে গঠিত। উজবেকিস্তানের উত্তরের নিম্নভূমি কিজিল কুম নামের এক বিশাল মরুভূমি, যা দক্ষিণ কাজাকিস্তানেও প্রসারিত হয়েছে। ফের্গানা উপত্যকা উজবেকিস্তানের সবচেয়ে উর্বর অঞ্চল; এটি কিজিল কুম মরুভূমির ঠিক পূর্বে অবস্থিত এবং উত্তর, দক্ষিণ ও পশ্চিমে পর্বতমালা দ্বারা বেষ্টিত। সির দরিয়া নদী এই অঞ্চলটিকে কিজিল কুম মরুভূমি থেকে পৃথক করেছে। আমু দরিয়া অপর গুরুত্বপূর্ণ নদী।
উজবেকিস্তানে প্রায়ই ভূমিকম্প হয়। ১৯৬৬ সালে এমনই এক ভূমিকম্পে রাজধানী তাশখন্দের বেশির ভাগ অংশ ধ্বংস হয়ে গিয়েছিল।
সংস্কৃতি
right|thumb|300px|বুখারার বিবি খৈয়ম মসজিদের গম্বুজ উজবেকিস্তান প্রাচ্য ও পাশ্চাত্যের সভ্যতাকে সংযুক্তকারী বিখ্যাত রেশম পথের উপর অবস্থিত। উজবেকিস্তানের জাদুঘরগুলোতে প্রায় ২০ লক্ষের মত প্রত্নবস্তু রয়েছে, যেগুলি মধ্য এশিয়ায় প্রায় ৭০০০ বছর ধরে বসবাসকারী বিভিন্ন জনগোষ্ঠীর সংস্কৃতি ও ইতিহাসের সাক্ষ্য বহন করছে। অনেক পর্যটক এই সমৃদ্ধ ইতিহাস সম্বন্ধে জানার উদ্দেশ্যে উজবেকিস্তান ভ্রমণ করেন। এছাড়াও যারা সক্রিয় পর্যটনে আগ্রহী, তাদের জন্য উজবেকিস্তানের পাহাড়গুলি চড়া এবং তুষারাবৃত পাহাড়গুলিতে স্কি করার সুব্যবস্থা আছে। উজবেকিস্তানের ২য় বৃহত্তম শহর সমরকন্দ রেশম পথের মধ্যস্থলে অবস্থিত এবং এটি বিশ্বের প্রাচীনতম শহরগুলোর একটি। আনুমানিক খ্রিস্টপূর্ব ৭ম শতকে এটি প্রতিষ্ঠিত হয়। এখানকার অধিবাসীরা মূলত তাজিক। ৩২৯ খ্রিস্টপূর্বাব্দে মহান আলেকজান্ডার এটি বিজয় করেন। সমরকন্দের প্রধান আকর্ষণ রেগিস্তান নামের এলাকা, যার চারপাশ ঘিরে আছে অনেকগুলি প্রাচীন মাদ্রাসা। এছাড়াও এখানে অনেক বিখ্যাত মসজিদ ও স্মৃতিস্তম্ভ আছে।
রন্ধন
উজবেকিস্তানের সিগনেচার ডিশ হল পোলাও (প্লভ বা ওশ), যা সাধারণত চাল, মাংসের টুকরো এবং ভাজা গাজর এবং পেঁয়াজ দিয়ে তৈরি করা হয়।
অন্যান্য উল্লেখযোগ্য জাতীয় খাবারের মধ্যে রয়েছে শর্বা (শুর্ব বা শর্বা), চর্বিযুক্ত মাংসের বড় টুকরো (সাধারণত মাটন) এবং তাজা শাকসবজি দিয়ে তৈরি একটি স্যুপ; প্রধান কোর্স; ডিম্লামা, একটি মাংস এবং সবজি স্ট্যু; এবং বিভিন্ন কাবাব, সাধারণত একটি প্রধান কোর্স হিসাবে পরিবেশন করা হয়।
মন্তি, একধরণের মোমো জাতীয় খাবার সেটিও খুব জনপ্রিয়।
জনসংখ্যা
উজবেকিস্তানের প্রধান ভাষা হল উজবেক ভাষা (উত্তর উপভাষাটি)। এতে উজবেকিস্তানের প্রায় তিন-চতুর্থাংশ লোক কথা বলেন। প্রায় ১৪% লোক রুশ ভাষায় এবং প্রায় ৪% লোক তাজিক ভাষায় কথা বলেন। এছাড়া পার্শ্ববর্তী দেশগুলিতে থেকে আগত অনেকগুলি ভাষা, যেমন তুর্কমেন, কাজাখ ওকিরঘিজ ভাষা এখানে প্রচলিত।
উজবেক ভাষা বিংশ শতাব্দীর শুরুতে আরবি লিপিতে লেখা হত। সোভিয়েত ইউনিয়নের অংশ হবার পর লেনিনের অধীনে এটি লাতিন লিপিতে লেখা শুরু হয়। কিন্তু স্তালিন ক্ষমতা দখলের পর ১৯৪০-এর দশক থেকে এটি সিরিলীয় লিপিতে লেখা হতে থাকে। ১৯৯১ সালে উজবেকিস্তান স্বাধীনতা লাভ করলে প্রাক্তন সোভিয়েত দেশগুলির থেকে রাষ্ট্রীয় স্বাতন্ত্র্য্য প্রতিষ্ঠার লক্ষ্যে উজবেক সরকার ১৯৯৩ সালে উজবেক ভাষা সরকারিভাবে আবার লাতিন লিপিতে লেখার আদেশ জারি করে। উজবেক শিক্ষা প্রতিষ্ঠানগুলিতে ধাপে ধাপে এই লিপি সংস্কার বাস্তবায়ন করা হয় এবং ২০০০-এর দশকের মাঝামাঝি এই সংস্কার সম্পূর্ণ হবে বলে ধারণা করা হয়। কিন্তু এই লিপি সংস্কার সিরিলীয় লিপিতে অভ্যস্ত বয়স্ক ও প্রবাসী উজবেকদের মধ্যে গ্রহণযোগ্যতা পায়নি। তাছাড়া এতে দেশটির নবীন প্রজন্মের সিরিলীয় লিপিতে লেখা ইতিহাস থেকে বিচ্ছিন্ন হয়ে পড়ার সম্ভাবনা আছে।
অর্থনীতি
উজবেকিস্তান ইউরেনিয়াম উৎপাদনে বৈশ্বিকভাবে সপ্তম।
খেলাধুলা
বক্সিং এখানকার জনপ্রিয় খেলা। অলিম্পিকে সাম্প্রতিককালে বক্সিং-এ ৫ টি স্বর্ণপদক সমেত মোট ১৫টি পদক পেয়েছে যা দেশটির সর্বোচ্চ। মুহাম্মদ আব্দুল্লাহ ও বাখোদির জালোলভ দেশের খ্যাতনামা বক্সার।
২০১১ এএফসি এশিয়ান কাপ দেশটির ফুটবল ইতিহাসের গৌরব ক্ষণ। সেই টুর্নামেন্টে জাতীয় দল চতুর্থ স্থান অর্জন করে। রাভশান ইরমাটোভ একজন বিখ্যাত উজবেক ফুটবল ম্যাচ রেফারি ছিলেন যিনি সর্বাধিক সংখ্যক বিশ্বকাপ ম্যাচ পরিচালনা করেছেন।
জাতীয় মাদকদ্রব্য নিয়ন্ত্রণ বোর্ড
জাতীয় মাদকদ্রব্য নিয়ন্ত্রণ বোর্ড সর্বোচ্চ পর্যায়ের সরকারের একটি ড্রাগ পলিসি প্রণয়ন জন্য দায়বদ্ধ প্রতিষ্ঠান।
ইতিহাস
১৯৯০ সালে আইনের ধারা অনুযায়ী মাধ্যমে জাতীয় জাতীয় মাদকদ্রব্য নিয়ন্ত্রণ বোর্ড গঠন করা হয়। বোর্ডটির কার্যক্রম স্বরাষ্ট্র মন্ত্রণালয়ের অধীন পরিচালিত হয়।  দ্য ডেইলি স্টার এ বোর্ডটিকে অকার্যকর হিসাবে বর্ণনা করা হয়েছিল।  বোর্ডটিকে মাদকদ্রব্য নিয়ন্ত্রণ অধিদপ্তর নীতি নির্দেশিকা সরবরাহ করার জন্য গঠন করা হয়েছিল।
খালিশপুর নীলকুঠি ভবন
খালিশপুর নীলকুঠি ভবন ঝিনাইদহ জেলার মহেশপুর উপজেলায় অবস্থিত বাংলাদেশের অন্যতম প্রত্নতাত্ত্বিক নিদর্শন। ইংরেজ আমলে নির্মিত এ নীলকুঠিটি উপজেলার খালিশপুর নামক গ্রামে অবস্থিত।
ইতিহাস
ব্রিটিশ ইস্ট ইন্ডিয়া কোম্পানী ভারত উপমহাদেশে নীলচাষ শুরু করার পর অন্যান্য অঞ্চলের মত খালিশপুরেও এই নীলকুঠিটি নির্মাণ করেন। খালিশপুর নীলকুঠিটি ভৈরব নদের তীরে অবস্থিত। নির্মাণের পর ১৮১০ থেকে ১৮৫৮ সাল পর্যন্ত এই নীলকুঠিটি নীলচাষের জন্য ব্যবহার করা হতো। উপমহাদেশে নীল বিদ্রোহের সূচনা হওয়ার পর অন্যান্য নীলকুঠির মত এ নীলকুঠিটিও ইংরেজরা রেখে চলে যান। পরবর্তীতে জমিদাররা এটি তাদের কাছারি হিসেবে ব্যবহার করতে থাকে। পরবর্তীতে ১৯৪৭ সালে ভারত বিভক্তির সময় তৎকালীন নীলকুঠির মালিক জমিদারও জায়গাটি ছেড়ে চলে যান। এরপর থেকে এটি মূলত পরিত্যক্ত।
মুকুল নিকেতন উচ্চ বিদ্যালয়, ময়মনসিংহ
অবস্থান
বিদ্যালয়টি ময়মনসিংহ শহরের প্রাণ কেন্দ্রে ময়মনসিংহ রেলওয়ে স্টেশনের কাছে অবস্থিত ১০, মহারাজা রোডে শ্রী শ্রী কানাই মন্দিরের পাশে অবস্থিত। এতে বর্তমানে ছেলে এবং মেয়েদের পৃথক পৃথক ভবন রয়েছে। বিদ্যালয়টিতে ছেলেদের জন্য আবাসিক ব্যবস্থা আছে।
খালিশপুর নীলকুঠি ভবন
ইতিহাস
বর্তমানে নীলকুঠি ভবন ও এর সংলগ্নজমিটি বাংলাদেশ সরকারের অধীনে রয়েছে। বাংলাদেশের স্বাধীনতা যুদ্ধের পর বাংলাদেশ প্রত্নতত্ত্ব অধিদপ্তর এটিকে প্রত্নতাত্ত্বিক স্থাপনা হিসেবে নথিভুক্ত করে। নীলকুটির পাশেই রয়েছে একটি আমবাগান। নীলকুটি ও আমবাগান মিলিয়ে সংলগ্ন এ জায়গাটি
মুকুল নিকেতন উচ্চ বিদ্যালয়, ময়মনসিংহ
ইতিহাস
১৯৭০ সালে অধ্যক্ষ আমীর আহাম্মদ চৌধুরী রতন এর হাত ধরে বিদ্যালয়টি অসহায়, গরীব, দুস্থ ছেলে-মেয়েদের বিনা বেতনে শিক্ষাদানের মাধ্যমে তার পথ চলা শুরু করে। বিদ্যালয়টির সাথে যুক্ত আছে মুকুল ফৌজের একনিষ্ঠ কর্মীগণ। বিদ্যালয়টি প্রথম যাত্রা শুরু করে বাঁশের টালাইয়ের বেড়া দেয়া ছাউনির নিচে। কাল ক্রমে আজ সেখানে হাজার হাজার ছাত্র-ছাত্রীর পদচারণা। বিদ্যালয়টি অত্যন্ত শৃঙ্খলার মধ্য দিয়ে শুরু থেকে পরিচালিত হয়ে আসছে। যার মূল কারিগর হচ্ছেন বিশিষ্ট শিক্ষাবিদ, ক্রীড়া ও সাংস্কৃতিক ব্যক্তিত্ব অধ্যক্ষ আমীর আহাম্মদ চৌধুরী রতন।
খালিশপুর নীলকুঠি ভবন
তথ্যসূত্র
বীরশ্রেষ্ঠ হামিদুর রহমান গ্রন্থাগার
মুকুল নিকেতন উচ্চ বিদ্যালয়, ময়মনসিংহ
কার্যক্রম
বিদ্যালয়টির পাঠ্যসূচির পাশাপাশি রয়েছে বিভিন্ন কার্যক্রম।এতে রয়েছে নাচ, গান, আবৃত্তি, সঙ্গীত, বির্তক ক্লাব, পাঠাগার, স্কাউট, দল ও আরও বিভিন্ন সাংস্কৃতিক কার্যক্রম। বিদ্যালয়টির বিভিন্ন ক্ষেত্রে রয়েছে জাতীয় পুরস্কার।
পেওকোলাওস সোতের দিকাইওস
পেওকোলাওস সোতের দিকাইওস  (Πευκόλαος ὁ Σωτήρ, ὁ Δίκαιος) একজন ইন্দো-গ্রিক রাজা ছিলেন, যিনি আনুমানিক ৯০ খ্রিস্টপূর্বাব্দে খুব অল্প সময়ের জন্য আরাখোশিয়া অঞ্চল শাসন করেন।
মুদ্রা
পেওকোলাওস সোতের দিকাইওসের নামাঙ্কিত খুব অল্প কয়েকটি দ্বিভাষী ভারতীয় রৌপ্য মুদ্রা আবিষ্কৃত হয়েছে, যেগুলিতে জিউসের চিত্র উৎকীর্ণ রয়েছে। এছাড়া তার দ্বিভাষী ভারতীয় ব্রোঞ্জ মুদ্রাগুলিতে আর্তেমিস এবং মুকুট পরিহিত কোন এক নারীর চিত্র মুদ্রিত রয়েছে।
খান্ডা ঝকমক
থাম্ব|একটি খান্ডার উদাহরণ খান্ডা ঝকমক ছিলেন চৌদ্দ শতকের সিলেট অঞ্চলে মসলিম সুফী। তিনি ১৩শ শতকে জন্মগ্রহণ করেছিলেন। শাহ জালালের সঙ্গী হওয়ার পরে তিনি ১৩৩৩ সালে রাজা গৌর গোবিন্দের বিরুদ্ধে সিলেট বিজয়ের চূড়ান্ত যুদ্ধে অংশগ্রহণ করেছিলেন। তার জন্মের নামটি জানা যায়নি, তবে তাকে ডাকনাম দেওয়া হয়েছিল “খান্ডা ঝকমক”, বাংলা ভাষায় যার অর্থ চকচকে খন্দ বা চকচকে ফালিশিয়ন। তিনি কীভাবে এবং কোন বছরে মারা গেছেন তা স্পষ্ট নয়, তাকে সিলেটের রায়নগরের মাজারে সমাধিস্থ করা হয়েছিল।
সুরেন্দ্রনাথ কুশারী
সুরেন্দ্রনাথ কুশারী (? - ৭ মে, ১৯১৭) একজন বাঙালি বিপ্লবী ও ভারতের স্বাধীনতা আন্দোলনের শহীদ।
প্রারম্ভিক জীবন
সুরেন্দ্রনাথ কুশারী ব্রিটিশ ভারতে র খুলনা জেলা র সাতবেড়িয়ায় জন্মগ্রহ করেন। পিতার নাম রামলাল কুশারী। তিনি ১৯১৩ সালে দৌলতপুর কলেজে পড়ার সময় বিপ্লবী ভূপেন্দ্র কুমার দত্ত র সংস্পর্শে আসেন ও যুগান্তর বিপ্লবী দলে যোগদান করেন। দলের কাজ করার উদ্দেশ্য কলকাতায় আসেন এবং রিপন কলেজে (অধুনা সুরেন্দ্রনাথ কলেজ) বি.এ তে ভর্তি হন।
বিপ্লবী কর্মকাণ্ড
১৯১৭ সালের ৭ মে কলকাতা র আর্মেনিয়ান স্ট্রীটের এক গয়নার দোকানে সশস্ত্র রাজনৈতিক ডাকাতিতে অংশ নিলে দোকানের মালিকপক্ষের সাথে গুলি বিনিময়ে গুরুতরভাবে আহত হন। বিপ্লবীরা প্রায় সাড়ে পাঁচ হাজার টাকা মূল্যের গহনা লুঠ করেন। তারা আহত সুরেন্দ্রনাথকে মোটরে করে নিমতলা গঙ্গার ঘাটে নিয়ে আসেন ও নৌকাযোগে ওপারে যান। কিন্তু আহত সুরেন্দ্রনাথকে সংগে নিয়ে যেতে হলে বাকিরা ধরা পড়বেন এই আশঙ্কায় স্বয়ং তিনিই বাকি দুই বিপ্লবী ভূপেন্দ্র কুমার দত্ত ও কুন্তল চক্রবর্তীকে দৃঢ়ভাবে অনুরোধ করেন তাকে গুলি করে হত্যা করতে। বাধ্য হয়ে তারা এই বিপ্লবী সাথীকে হত্যা করে আত্মগোপন করেন।
২০২২–২৩ পাকিস্তান নারী ক্রিকেট দলের অস্ট্রেলিয়া সফর
পাকিস্তান নারী ক্রিকেট দল ২০২৩ সালের জানুয়ারি মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য অস্ট্রেলিয়া সফর করে। ওডিআই সিরিজটি ২০২২–২০২৫ আইসিসি নারী চ্যাম্পিয়নশিপের একটি অংশ হিসেবে খেলা হয়। টি২০আই সিরিজটি উভয় দলের জন্য ২০২৩ আইসিসি নারী টি২০ বিশ্বকাপ টুর্নামেন্টের প্রস্তুতি হিসেবে গণ্য হয়।
ওডিআই সিরিজে অস্ট্রেলিয়া ৩–০ ব্যবধানে জয়লাভ করে। টি২০আই সিরিজে অস্ট্রেলিয়া ২–০ ব্যবধানে জয়ী হয়।
দলীয় সদস্য
প্রাথমিকভাবে আইমান আনোয়ার, জাভেরিয়া খান ও তুবা হাসানকে পাকিস্তানের ওডিআই দলে এবং কাইনাত ইমতিয়াজ, গুলাম ফাতিমা ও সাদাফ শামাসকে পাকিস্তানের টি২০আই দলে রিজার্ভ খেলোয়াড় হিসেবে রাখা হয়। চোটের কারণে সিরিজ শুরু হওয়ার আগে অ্যালিসা হিলি অস্ট্রেলিয়ার টি২০আই দল থেকে ছিটকে যান। গুলাম ফাতিমা পরবর্তীতে সফর থেকে নিজের নাম প্রত্যাহার করে নিলে তুবা হাসানকে পাকিস্তানের মূল ওডিআই দলে যোগ করা হয়। ওডিআই সিরিজ শেষ হওয়ার পর ডায়ানা বেগ চোটের কারণে সিরিজের বাকি অংশ থেকে ছিটকে গেলে সাদাফ শামাসকে পাকিস্তানের মূল টি২০আই দলে যোগ করা হয়।
প্রস্তুতিমূলক ম্যাচ
সিরিজ শুরু হওয়ার আগে পাকিস্তান দল গভর্নর-জেনারেল একাদশের বিপক্ষে একটি ৫০ ওভারের প্রস্তুতিমূলক ম্যাচ খেলে।
মোরশেদ আলী খান পন্নী
মোর্শেদ আলী খান পন্নী একজন বাংলাদেশ জাতীয়তাবাদী দল এর রাজনীতিবিদ এবং টাঙ্গাইল-৮ আসনের সাবেক সংসদ সদস্য।
শৈশব ও জন্ম
পন্নীর জন্ম করটিয়া জমিদার পরিবারে। তার বড় ভাই ওয়াজেদ আলী খান পন্নী বান্টিং, জমিদারী এস্টেটের তত্ত্বাবধায়ক। ২০০০ সালে ইসলামী ছাত্র শিবিরের প্রতিষ্ঠিত বিদ্যালয় লাইটহাউস স্কুলে বান্টিং এস্টেটের রোকেয়া মঞ্জিলকে ভাড়া দেওয়ার পরে এই দুই ভাইয়ের মধ্যে বিরোধ হয়েছিল।
কর্মজীবন
পন্নী ১৯৭৯ সালে বাংলাদেশ জাতীয়তাবাদী দলের প্রার্থী হিসাবে টাঙ্গাইল-৮ থেকে সংসদ সদস্য নির্বাচিত হয়েছিলেন। জাতীয় পার্টির প্রার্থী হিসাবে ১৯৮৮ সালে টাঙ্গাইল -৮ থেকে সংসদ সদস্য নির্বাচিত হয়েছিলেন।
জয়ন্তী গাছ
জয়ন্তী গাছ সাধারণত দেখা যায় না। জয়ন্তী গাছের বৈজ্ঞানিক নাম হলো Sesbania sesban. এটি Fabaceac গোত্রের ফুল।
আইজ্যাক সিনক্লেয়ার
আইজ্যাক সিনক্লেয়ার (জন্ম আনু. ১৯৮০) নিউজিল্যান্ডের অকল্যান্ডের একজন সুগন্ধিবিদ। তিনি বর্তমানে ব্রাজিলের সাও পাওলোতে থাকেন, যেখানে তিনি আন্তর্জাতিক স্বাদ এবং সুগন্ধি কোম্পানি সিমরাইজের মাস্টার সুগন্ধিবিদ হিসেবে কাজ করেন। সিনক্লেয়ার আজ সক্রিয় সবচেয়ে কম বয়সী মাস্টার সুগন্ধিবিদদের একজন।
জয়ন্তী গাছ
বিবরণ
সংস্কৃত ভাষায় এর নাম জয়ন্তিকা। গাছ সাধারণত ৩-৪ বছর বাঁচে। মাঝারি আকৃতির গাছটি লম্বায় ১০- ২০ফুট উচ্চতার হয়ে থাকে। এর কাণ্ড বাদামি রঙের হয়। পাতা পক্ষল যৌগিক। প্রায় ২০ জোড়া পত্রক থাকে। সাধারণত হলুদ, গোলাপি ও বাদামী এই ৩ ধরনের ফুল গাছভেদে দেখা যায়। ফুল ২ - ৩ সেন্টিমিটার দৈর্ঘ্যের হয়ে থাকে। ৪ টি পাপড়ির মধ্যে ২ টি উল্টানো বিস্তৃত ও ২ টি একত্রীভূত। পৌষ মাসে ফুল ফোটে। ফল চিকন লম্বাটে, কাঁচা অবস্থায় সবুজ। শুকিয়ে গেলে বাদামি বর্ণ। প্রতিটি ফলে ২০-২৫টি বীজ থাকে। এই গাছ প্রাকৃতিক ঔষধ হিসেবে  ব্যবহৃত হয়।
আইজ্যাক সিনক্লেয়ার
শিক্ষা
তিনি ইতালির মিলানে ইউনিভার্সিটা ডেল'ইমেজিন (স্কুল অফ ফাইভ সেন্স) এ অধ্যয়ন করেন, প্যারিসের সিমরাইজে শিক্ষানবিশ হওয়ার আগে।
জয়ন্তী গাছ
ব্যবহার
সনাতন ধর্মাবলম্বীরা দুর্গাপূজায় এই গাছ অবশ্যই ব্যবহার করে থাকেন। এই গাছের ডাল ছাড়া দুর্গাপূজা করা সম্ভবই না। সনাতন ধর্মাবলম্বীরা দুর্গাপূজায় এই গাছের ডাল ব্যবহার করেন। দুর্গাপূজায় ষষ্ঠী পূজার সময় নবপত্রিকা র একটি অংশ হিসেবে এটি ব্যবহার করা হয়।
ঔষধি গুণাগুণ
মেয়েদের যৌনি পথ ছোট করতে এ গাছের কচি পাতা বেটে যৌনিতে লেপলে যৌন পথ ছোট হয়। শ্বেতীতে (শ্বিত্র রোগে): দেহের যেখানে রোমোদ্গম হয় না, যেমন অধরে বা ঠোঁটে, হাতের ও পায়ের তলায়, মলদ্বারে ও মেঢ্রে –দেহের এইসব অঙ্গে যদি সাদা দাগ হয়, সেটা দুঃসাধের পর্যায়ে পড়ে যায় দীর্ঘদিন হয়ে গেলে। তথাপি বলা আছে, প্রাথমিক স্তরে শ্বেত জয়ন্তীর মূলের ছাল গোদুগ্ধে দিয়ে বেটে লাগালে ও খেলে এ রোগের উপশম হয়।
শান্তিরঞ্জন সোম
শান্তিরঞ্জন সোম (১৯০৬ - ৮ ফেব্রুয়ারি, ১৯৮০) ছিলেন একজন বাঙালি ব্রিটিশ বিরোধী স্বাধীনতা আন্দোলন কারী বিপ্লবী। তিনি ব্রিটিশ ভারতে ঢাকা বিভাগের মুন্সীগঞ্জে জন্মগ্রহণ করেন। তার পিতার নাম ছিল যোগেন্দ্রনাথ সোম।
বিপ্লবী কর্মকাণ্ড
শান্তিরঞ্জন ছাত্রাবস্থাতে জাতীয়তাবাদী আন্দোলনে যুক্ত হন। ১৯২১ সালে অসহযোগ আন্দোলনে যোগ দিয়ে সরকারী স্কুলের পড়া ছেড়ে জাতীয় বিদ্যালয়ে ভর্তি দেন। বেআইনি বিজ্ঞপ্তি বিলি করার জন্যে গ্রেপ্তার হন তিনি। ১৯২২ সালে মুক্তি পেয়ে অভয় আশ্রমে র কর্মী রূপে কাজ করতে থাকেন। ১৯২৯ সালে জীবনলাল চট্টোপাধ্যায়ের বিপ্লবী গোষ্ঠীর সঙ্গে যুক্ত হন ও সশস্ত্র বিপ্লবী আন্দোলনে জড়িয়ে পড়েন। বিভিন্ন বিপ্লববাদী সংগঠনের সাথে তার যোগ ছিল। ১৯৩১ সালে ঢাকা জেলার ম্যাজিস্ট্রেট ডুর্নোকে হত্যার ষড়যন্ত্রে যুক্ত থাকার অভিযোগে পুলিশ তাকে গ্রেপ্তার করে। হিজলী জেলে থাকার সময় সাম্যবাদী মতাদর্শে আকৃষ্ট হন ও কমিউনিস্ট কনসলিডেশন এ যোগ দেন। ১৯৩৭ সালে মুক্তি পেয়ে কমিউনিস্ট আন্দোলনের সাথে যুক্ত থাকেন ১৯৪১ সাল পর্যন্ত। এসময় তিনি পূনরায় কারাবাসও করেন। দেশ বিভাগে র পর গ্রেপ্তারি এড়াতে তিনি কলকাতা চলে যান।
মৃত্যু
শান্তিরঞ্জন সোম কলকাতায় ৮ ফেব্রুয়ারি, ১৯৮০ সালে মারা যান।
আলি মেচ
আলী মেচ খ্রিস্টীয় দ্বাদশ শতাব্দীতে তৎকালীন কামতাপুর রাজ্যের (বর্তমান ভারতের আসাম অঞ্চলের) মেচ উপজাতি গোষ্ঠীর প্রধান ছিলেন।  ১২০৬ এর তিব্বত অভিযানে তারা বখতিয়ার খলজীকে সাহায্য করেছিল।
তাকে আসামের প্রথম ইসলামে ধর্মান্তরিত ব্যক্তি বলে মনে করা হয়। তিনি ১২০৫ খ্রিষ্টাব্দে ইসলাম গ্রহণ করেছিলেন। তিনি আসামের "দেশি" মানুষদের জাতির পিতা হিসাবে বিবেচিত হন।
রেডিও ধ্বনি
রেডিও ধ্বনি ২৪ ঘণ্টার সংবাদভিত্তিক একটি রেডিও চ্যানেল। ২০১৫ সালের ১৪ এপ্রিল পরীক্ষামূলক সম্প্রচারের মাধ্যমে এই রেডিও যাত্রা শুরু করে। একই বছরের ২২ জুন থেকে এটি বাণিজ্যিক সম্প্রচার শুরু করে।
ল্যাঙ্কাশায়ার লিগ
ল্যাঙ্কাশায়ার লিগ পূর্ব ল্যাঙ্কাশায়ারের ছোট থেকে মাঝারীধরনের কারখানা অধ্যুষিত শহরের স্থানীয় ক্রিকেট ক্লাবগুলোর মধ্যকার প্রতিযোগিতাধর্মী লিগভিত্তিক খেলা। তবে, তা ব্যাপকভাবে বিস্তৃত নয়। সম্ভবতঃ এ প্রতিযোগিতায় আন্তর্জাতিক পর্যায়ের পেশাদার খেলোয়াড়দের অংশগ্রহণের মাধ্যমে গুরুত্বতা নির্ধারিত হয়েছে।
ইতিহাস
১৬ মার্চ, ১৮৯২ তারিখে ল্যাঙ্কাশায়ার ক্রিকেট লিগের প্রচলন ঘটেছে। নর্থ-ইস্ট ক্রিকেট লিগের ১৭ মাস পূর্বে এ লিগের উৎপত্তি। বর্তমানে অ্যাক্রিংটন সিসি, ব্যাকাপ সিসি, বার্নলি সিসি, চার্চ সিসি, ক্লিথেরো সিসি, কোলন সিসি, ক্রম্পটন সিসি, ডারউইন সিসি, ইস্ট ল্যাঙ্কাশায়ার সিসি, এনফিল্ড সিসি, গ্রেট হারউড, হ্যাসলিংডন সিসি, লিটলবোরা সিসি, লোয়ারহাউজ সিসি, মিডলটন সিসি, মিনরো সিসি, নেলসন সিসি, নরডেন সিসি, র‍্যামসবটম সিসি, রটেনস্টল সিসি, রিশটন সিসি, রোচডেল সিসি, টডমর্ডেন সিসি, (মূলতঃ ইয়র্কশায়ার) ও ওয়ালসডেন সিসি (এটিও পশ্চিম ইয়র্কশায়ারের) এর সদস্য। শুরুরদিকে বারি সিসি এর সদস্য ছিল। তবে, মাত্র দুই মৌসুম খেলার পর দলটি নিজেদেরকে প্রত্যাহার করে নেয়।
১৮৮০-এর দশকের শুরুতে আকস্মিকভাবে ল্যাঙ্কাশায়ারের সর্বত্র ক্রিকেট লিগগুলোয় উত্থান ঘটে। ১৮৮৮ সালে বোল্টন অ্যাসোসিয়েশনের এ ধারা শুরু করে। ১৮৯২ সালে ল্যাঙ্কাশায়ার লিগ শুরু হলে নর্থ ল্যাঙ্কাশায়ার লিগ ও সেন্ট্রাল ল্যাঙ্কাশায়ার লিগ একই বছর শুরু করে। ১৮৮৮-৮৯ মৌসুমে ফুটবল লিগেও এ ধারা প্রবাহিত হয় ও ল্যাঙ্কাশায়ার এর কেন্দ্রবিন্দু ছিল। পেশাদার, নিয়মিত ও স্থানীয় খেলোয়াড়দের পদচারণায় এ লিগ খুব দ্রুত জনপ্রিয় হতে থাকে। খেলাগুলো সাপ্তাহিক ছুটিতে কর্মজীবীদের দূর্লভ অবসর সময় কাটানোতে পরিণত হয়।
১৮৯৯ সালের পূর্ব-পর্যন্ত শুরুরদিকের বছরগুলোয় প্রত্যেক দলে দুইজন পেশাদার খেলোয়াড়কে মাঠে নামাতে পারতো। তবে, ১৯০০ সালে একজন খেলোয়াড়ের অন্তর্ভুক্তির বিষয়টি সীমিত করে আনা হয়। ১৯৯২ সালে লিগের শতবার্ষিকী উদ্‌যাপন করা হয়। ১৯৯৮ সালে বড় ধরনের প্রদর্শনী হয়। লেখক রন ফ্রিদি’র সম্পৃক্ততায় হর্স ও ব্যাম্বো থিয়েটারে লিগের বিষয়ে অনুষ্ঠান হয়।
১৯৮১ সালে ম্যাথু ব্রাউনের সাথে ব্যবসায়িক চুক্তি হয়। পরবর্তীতে ই.ডব্লিউ. কার্টনস ও স্পন্সব্যাংকসহ অন্য প্রতিষ্ঠান এ লিগের সাথে চুক্তি করে। বর্তমানে ফরেস্টার্স এ লিগে জড়িত।
১৮৯২ সালের প্রথম মৌসুমে ল্যাঙ্কাশায়ার লিগে মাত্র ১৩টি ক্লাব ছিল। বর্তমানের সদস্য টডমর্ডেন বাদে প্রত্যেক দলই ছিল। ১৮৯৩ ও ১৮৯৪ সালে বারি খেললে চৌদ্দ দলে রূপান্তরিত হয়। ১৮৯৫ সালে বারি দল না খেললে ১৮৯৭ সালে টডমর্ডেন লিগে যোগদান করে। পরবর্তী ১২০ বছর লিগের সদস্যের কোন পরিবর্তন হয়নি। ২০১৭ সালে নতুন তিনটি ক্লাব - ক্লিথেরো, ডারউইন ও গ্রেট হারউড যোগ দেয়। ২০১৮ সালে সদস্য ক্লাবের সংখ্যা ২৪-এ উন্নীত হয়। ক্রম্পটন, নরডেন, লিটলবোরা, মিডলটন, মিনরো, রোচডেল ও ওয়ালসডেনের অন্তর্ভুক্তি ঘটে। পাশাপাশি এডেনফিল্ড ২০০৭ ও ২০১৪ সালে ২০/২০ কাপে অন্তর্ভুক্ত হয়। কিন্তু, ল্যাঙ্কাশায়ার লিগের কোন প্রতিযোগিতায় অংশ নেয়নি এ দলটি।
১ম একাদশ লিগ
২০১৮ সালে প্রথম একাদশ লিগে ২৪ দল একে-অপরের বিপক্ষে একটি করে খেলায় অংশ নেয়। শীর্ষ ১২ দল ২০১৯ সালে উচ্চ বিভাগে ও শেষদিকের ১২ দল নিম্ন বিভাগে খেলবে। ৫০-ওভারের খেলায় বৃষ্টি আঘাত হানলে সর্বনিম্ন ২০ ওভারের খেলা হবে।
ওরস্লি কাপ
লিগে অংশগ্রহণকালী প্রত্যেক ক্লাব নক-আউটধর্মী এ প্রতিযোগিতায় অংশ নেয়। সর্বমোট চার রাউন্ডের মধ্যে শীর্ষ দুই দল দুইবার খেলবে। প্রত্যেক খেলাই ৫০-ওভারের হবে ও কোন কারণে খেলা শেষ না হলে রাতে খেলা হবে। প্রথম ইনিংস অসম্পূর্ণ থাকলে পরবর্তী শনিবার হবে। প্রথম খেলাটি সাধারণ রবিবারে অনুষ্ঠিত হয় ও সর্বদাই শনিবার দিনকে সংরক্ষিত হিসেবে রাখা হয়। কোন বোলারই ১০ ওভারের অধিক বোলিং করতে পারবেন না।
রন সিঙ্গলটন কোলন ট্রফি
ওরস্লি কাপের বিজয়ী দল এ প্রতিযোগিতায় অংশ নেয়। যদি কোন দল উভয় প্রতিযোগিতায় বিজয়ী হয় তাহলে দলটি পূর্ববর্তী বছরে দ্বিতীয় স্থানের অধিকারী দলের সাথে প্রতিদ্বন্দ্বিতায় অবতীর্ণ হয়। লিগ শুরুর পূর্বে শনিবারে খেলাটি অনুষ্ঠিত হয়। ওরস্লি কাপে ব্যবহৃত একই নিয়ম এখানে প্রযোজ্য। ব্যতিক্রম হিসেবে মন্দ আবহাওয়ার কারণে ওভার বাদ দেয়া হয়। কোলন ট্রফিতে সর্বনিম্ন ২০ ওভার খেলা হয়। কোন কারণে খেলা শেষ না হলে ট্রফি উভয় দলের মাঝে হস্তান্তর করা হয়।
২০/২০ কাপ
২০/২০ কাপ প্রতিযোগিতায় ৩ গ্রুপে খেলা হয়। দুইটি গ্রুপে ৬টি করে দল থাকে। একটি গ্রুপে ৫টি দল থাকলেও এ গ্রুপে থেকে দুই দল ও দুই গ্রুপ থেকে শীর্ষ দুই দল সর্বমোট চার দল কোয়ার্টার ফাইনালে অবতীর্ণ হয়। গ্রুপ পর্বে প্রত্যেক দলই একে-অপরের বিপক্ষে একবার করে খেলে। জয়ে ২ পয়েন্ট ও টাইয়ে ১ পয়েন্ট দেয়া হয়। প্রত্যেক দলকে কমপক্ষে পাঁচ ওভার খেলতে হয়। নষ্ট প্রত্যেক ওভারের কারণে দ্বিতীয় ইনিংসে পূর্ণ রান রেট বাদ যায়। প্রধানত শুক্রবার রাতে খেলা হলেও মাঝে-মধ্যে বৃহস্পতিবার রাতেও অনুষ্ঠিত হতে দেখা যায়। দলগুলো ইচ্ছে করলে রঙিন পোশাক ব্যবহার করতে পারে।
গ্রুপ এ-এর দলগুলো হচ্ছে - অ্যাক্রিংটন, ডারউইন, ইস্ট ল্যাঙ্কাশায়ার, লোয়ারহাউজ, র‍্যামসবটম, টডমর্ডেন। গ্রুপ বি-এর দলগুলো হচ্ছে - বার্নলি, ক্লিথেরো, কোলন, এনফিল্ড, হ্যাসলিংডন ও নেলসন। গ্রুপ সি-এর দল হচ্ছে - চার্চ, ব্যাকাপ, গ্রেট হারউড, রটেনস্টল ও রিশটন। কাপের উদ্বোধনী বছরে নক-আউট প্রতিযোগিতায় ১২ ক্লাব খেললেও এনফিল্ড ও টডমর্ডেন খেলেনি। ২০০৬ সালে ১৪ ক্লাব নিয়ে প্রতিযোগিতা অনুষ্ঠিত হয়েছিল। একই ধাঁচে খেলা হলেও রসেনডেল ভ্যালি না খেলায় ৪ ক্লাব ছিল। ২০০৭ সালে এডেনফিল্ড কাপে যুক্ত হয় ও রসেনডেল ভ্যালির স্থলাভিষিক্ত হলে ৫ ক্লাব হয়। একজন বোলার সর্বোচ্চ ৪ ওভার বোলিং করার অধিকারী।
২য় একাদশ লিগ
১ম একাদশ লিগের ন্যায় একই নিয়ম অনুসরণ করা হয়। তবে, কোন খেলা পুনরায় আয়োজনের সুযোগ নেই ও কোন বোলার ১৪ ওভারের অধিক বোলিং করতে পারবেন না।
ল্যাঙ্কাশায়ার টেলিগ্রাফ কাপ
সকল দ্বিতীয় একাদশ দল অংশ নেয়। ওরস্লি কাপের ন্যায় একই নিয়ম অনুসৃত হয়। প্রথম রাউন্ড শেষে পুনরায় খেলা হয়। ওরস্লি কাপের সাথে একই সময়ে খেলা আয়োজন করা হয়। ব্যতিক্রম হিসেবে ওরস্লি কাপের চূড়ান্ত খেলার এক সপ্তাহ পূর্বে কাপের চূড়ান্ত খেলা অনুষ্ঠিত হয়।
পেশাদার ক্রিকেটার
ল্যাঙ্কাশায়ার লিগে স্থানীয় ক্রিকেটার ও সমর্থকদের সপ্রতিভ অংশগ্রহণ থাকে। তবে, পূর্ব ল্যাঙ্কাশায়ার ও আশেপাশের এলাকায় পেশাদার ক্রিকেটারদের অংশগ্রহণ ও মানের প্রশ্নে দর্শকদের অংশগ্রহণ লক্ষ্যণীয়। বিশ্বের সকল দেশ থেকে খেলোয়াড়েরা এখানে খেলতে আসেন ও বসবার করেন। তন্মধ্যে, ডিক আবেদ, বিল অ্যালে, নাইরন আসগরালী, নাথান অ্যাশলে, সিডনি বার্নস, অ্যালান বর্ডার, ক্রিস কেয়ার্নস, স্যার লিয়ারি কনস্ট্যান্টাইন, কপিল দেব, অ্যালান ডোনাল্ড, ব্রুস ডুল্যান্ড, রয় গিলক্রিস্ট, ডেনিস লিলি, ট্রেভর চ্যাপেল, জেসন গিলেস্পি, কেরি ও’কিফ, চার্লি গ্রিফিথ, অ্যান্ড্রু হল, ওয়েস হল, রজার হারপার, ক্রিস হ্যারিস, জর্জ হ্যাডলি, মাইকেল হোল্ডিং, মুরলী কার্তিক, চার্লি লিওয়েলিন, ক্লাইভ লয়েড, ম্যানি মার্টিনডেল, সেস পিপার, ভিভ রিচার্ডস, অ্যান্ডি রবার্টস, ফ্রেড রুট, জ্যাকুয়েস রুডল্ফ, পিটার স্লিপ, বিগ জিম স্মিথ, হিউ টেফিল্ড, জর্জ ট্রাইব, লু ভিনসেন্ট, শেন ওয়ার্ন, চেস্টার ওয়াটসন, স্টিভ ওয়াহ, বিলাওয়াল ভাট্টি, অ্যালভিরো পিটারসন, রবিন পিটারসন ও এভারটন উইকস অন্যতম। প্রতিযোগিতার নিয়মে বর্ণিত রয়েছে যে, প্রত্যেক দলকে অবশ্যই একজন পেশাদার খেলোয়াড়কে অন্তর্ভুক্ত করতে হবে। কোন কারণে পেশাদার খেলোয়াড়ের অনুপস্থিতি লক্ষ্য করা গেলে অতিরিক্ত খেলোয়াড়কে নামাতে হবে। পেশাদার খেলোয়াড় মাঠে না নামলে জরিমানা প্রদান করতে হবে।
বিয়ন্ড এ বাউন্ডারি
ত্রিনিদাদীয় লেখক সি.এল.আর. জেমস ‘বিয়ন্ড এ বাউন্ডারি’ শীর্ষক আত্মজীবনীমূলক গ্রন্থ প্রকাশ করেন। তরুণ অবস্থায় স্বীয় বন্ধু লিয়ারি কনস্ট্যান্টাইনের সাথে ভ্রমণ ও নেলসনে অবস্থানসহ ল্যাঙ্কাশায়ার লিগ দলে পেশাদারী খেলায় অংশ নিয়েছিলেন তিনি। তিনি তরুণ ওয়েস্ট ইন্ডিয়ানদের আর্দ্র ও বিস্ময়কর পূর্ব ল্যাঙ্কাশায়ারের পরিবেশ সহজেই মিশে যাবার কথা তুলে ধরেন।
রেস এন্ড পেস: ওয়েস্ট ইন্ডিয়ান্স ইন দি ইস্ট ল্যাঙ্কাশায়ার লিগ
লিগ ও ওয়েস্ট ইন্ডিজের পেশাদার ক্রিকেটারদের সাথে এর ঘনিষ্ঠতার বিষয়ে ২০১৭ সালে বিবিসি টেলিভিশনে প্রামাণ্যচিত্র ‘রেস এন্ড পেস: ওয়েস্ট ইন্ডিয়ান্স ইন দি ইস্ট ল্যাঙ্কাশায়ার লিগ’ শিরোনামে প্রচার করে। ঐ চলচ্চিত্রে খেলোয়াড়দের আসল চিত্র ধারণ, মাঠে খেলা এবং ওয়েস হল, ভিভ রিচার্ডস, ডেভিড লয়েড ও লিয়ারি কনস্ট্যান্টাইনের কন্যার স্বাক্ষাৎকার নেয়া হয়।
২০১৯
১ম একাদশ চ্যাম্পিয়নশীপ - বার্নলি ওরস্লি কাপ - ডারউইন ল্যাঙ্কাশায়ার নক-আউট কাপ - লোয়ারহাউজ ২০/২০ কাপ - র‍্যামসবটম রন সিঙ্গলটন কোলন ট্রফি - ওয়ালসডেন ২য় একাদশ চ্যাম্পিয়নশীপ - ক্লিথেরো ল্যাঙ্কাশায়ার টেলিগ্রাফ কাপ - র‍্যামসবটম ৩য় একাদশ চ্যাম্পিয়নশীপ - র‍্যামসবটম
২০১৮
১ম একাদশ চ্যাম্পিয়নশীপ - ওয়ালসডেন ওরস্লি কাপ - লোয়ারহাউজ ল্যাঙ্কাশায়ার নক-আউট কাপ - ডারউইন ২০/২০ কাপ - বার্নলি রন সিঙ্গলটন কোলন ট্রফি - বার্নলি ২য় একাদশ চ্যাম্পিয়নশীপ - ওয়ালসডেন ল্যাঙ্কাশায়ার টেলিগ্রাফ কাপ - ওয়ালসডেন ৩য় একাদশ চ্যাম্পিয়নশীপ - ওয়ালসডেন
২০১৭
১ম একাদশ চ্যাম্পিয়নশীপ - ক্লিথেরো ওরস্লি কাপ - ডারউইন ল্যাঙ্কাশায়ার নক-আউট কাপ - লোয়ারহাউজ ২০/২০ কাপ - ক্লিথেরো রন সিঙ্গলটন কোলন ট্রফি - র‍্যামসবটম ২য় একাদশ চ্যাম্পিয়নশীপ - ডারউইন ল্যাঙ্কাশায়ার টেলিগ্রাফ কাপ - ডারউইন ৩য় একাদশ চ্যাম্পিয়নশীপ - ক্লিথেরো
২০১৬
১ম একাদশ চ্যাম্পিয়নশীপ - র‍্যামসবটম ওরস্লি কাপ - বার্নলি ল্যাঙ্কাশায়ার নক-আউট কাপ - (চার্চ, এনফিল্ড, লোয়ারহাউজ ও টডমর্ডেন অংশ নেয়) ২০/২০ কাপ - চার্চ রন সিঙ্গলটন কোলন ট্রফি - এনফিল্ড ২য় একাদশ চ্যাম্পিয়নশীপ - টডমর্ডেন ল্যাঙ্কাশায়ার টেলিগ্রাফ কাপ - হ্যাসলিংডন ৩য় একাদশ চ্যাম্পিয়নশীপ - হ্যাসলিংডন
২০১৫
১ম একাদশ চ্যাম্পিয়নশীপ - বার্নলি ওরস্লি কাপ - বার্নলি ল্যাঙ্কাশায়ার নক-আউট কাপ - (চার্চ, এনফিল্ড, লোয়ারহাউজ ও টডমর্ডেন অংশ নেয়) ২০/২০ কাপ - বার্নলি রন সিঙ্গলটন কোলন ট্রফি - বার্নলি ২য় একাদশ চ্যাম্পিয়নশীপ - বার্নলি ল্যাঙ্কাশায়ার টেলিগ্রাফ কাপ - র‍্যামসবটম ৩য় একাদশ চ্যাম্পিয়নশীপ - হ্যাসলিংডন
২০১৪
১ম একাদশ চ্যাম্পিয়নশীপ - লোয়ারহাউজ ওরস্লি কাপ - বার্নলি ল্যাঙ্কাশায়ার নক-আউট কাপ - (চার্চ, এনফিল্ড, লোয়ারহাউজ ও টডমর্ডেন অংশ নেয়) ২০/২০ কাপ - চার্চ রন সিঙ্গলটন কোলন ট্রফি - অ্যাক্রিংটন ২য় একাদশ চ্যাম্পিয়নশীপ - নেলসন ল্যাঙ্কাশায়ার টেলিগ্রাফ কাপ - ইস্ট ল্যাঙ্কাশায়ার ৩য় একাদশ চ্যাম্পিয়নশীপ - লোয়ারহাউজ
২০১১
১ম একাদশ চ্যাম্পিয়নশীপ – লোয়ারহাউজ ওরস্লি কাপ – র‍্যামসবটম ল্যাঙ্কাশায়ার নক-আউট কাপ – গ্রীনমাউন্ট (বোল্টন ক্রিকেট লিগ) (কোলন, ইস্ট ল্যাঙ্কাশায়ার, হ্যাসলিংডন ও টডমর্ডেন অংশ নেয়) ২০/২০ কাপ – র‍্যামসবটম রন সিঙ্গলটন কোলন ট্রফি – র‍্যামসবটম ২য় একাদশ চ্যাম্পিয়নশীপ – নেলসন ল্যাঙ্কাশায়ার টেলিগ্রাফ কাপ – র‍্যামসবটম ৩য় একাদশ চ্যাম্পিয়নশীপ – হ্যাসলিংডন
২০১০
১ম একাদশ চ্যাম্পিয়নশীপ – র‍্যামসবটম ওরস্লি কাপ – কোলন ল্যাঙ্কাশায়ার নক-আউট কাপ – ফার্নওয়ার্থ (বোল্টন ক্রিকেট লিগ) (ইস্ট ল্যাঙ্কাশায়ার ও র‍্যামসবটম অংশ নেয়) ২০/২০ কাপ – র‍্যামসবটম রন সিঙ্গলটন কোলন ট্রফি – র‍্যামসবটম ২য় একাদশ চ্যাম্পিয়নশীপ – চার্চ ল্যাঙ্কাশায়ার টেলিগ্রাফ কাপ – চার্চ ৩য় একাদশ চ্যাম্পিয়নশীপ – এনফিল্ড
২০০৮
১ম একাদশ চ্যাম্পিয়নশীপ – অ্যাক্রিংটন ওরস্লি কাপ – অ্যাক্রিংটন ল্যাঙ্কাশায়ার নক-আউট কাপ – ওয়াকডেন (বোল্টন ক্রিকেট লিগ) (ইস্ট ল্যাঙ্কাশায়ার ও রটেনস্টল অংশ নেয়) ২০/২০ কাপ – ইস্ট ল্যাঙ্কাশায়ার রন সিঙ্গলটন কোলন ট্রফি – ইস্ট ল্যাঙ্কাশায়ার ২য় একাদশ চ্যাম্পিয়নশীপ – নেলসন ল্যাঙ্কাশায়ার টেলিগ্রাফ কাপ – নেলসন ৩য় একাদশ চ্যাম্পিয়নশীপ – হ্যাসলিংডন
২০০৭
১ম একাদশ চ্যাম্পিয়নশীপ – রিশটন ওরস্লি কাপ – ইস্ট ল্যাঙ্কাশায়ার ২০/২০ কাপ – এনফিল্ড রন সিঙ্গলটন কোলন ট্রফি – বার্নলি ২য় একাদশ চ্যাম্পিয়নশীপ – র‍্যামসবটম ল্যাঙ্কাশায়ার টেলিগ্রাফ কাপ – র‍্যামসবটম ৩য় একাদশ চ্যাম্পিয়নশীপ – নেলসন
২০০৬
১ম একাদশ চ্যাম্পিয়নশীপ – বার্নলি ওরস্লি কাপ – নেলসন ইন্টার লিগ ক্লাব চ্যালেঞ্জ ট্রফি – ইস্ট ল্যাঙ্কাশায়ার ২০/২০ কাপ – রিশটন রন সিঙ্গলটন কোলন ট্রফি – র‍্যামসবটম ২য় একাদশ চ্যাম্পিয়নশীপ – র‍্যামসবটম ল্যাঙ্কাশায়ার টেলিগ্রাফ কাপ – র‍্যামসবটম ৩য় একাদশ চ্যাম্পিয়নশীপ – বার্নলি
২০০৫
১ম একাদশ চ্যাম্পিয়নশীপ – লোয়ারহাউজ ওরস্লি কাপ – রামসবটম ইন্টার লিগ ক্লাব চ্যালেঞ্জ ট্রফি – লিটলবোরা (সেন্ট্রাল ল্যাঙ্কাশায়ার লিগ) ২০/২০ কাপ – হ্যাসলিংডন রন সিঙ্গলটন কোলন ট্রফি – খেলা পরিত্যক্ত ২য় একাদশ চ্যাম্পিয়নশীপ – হ্যাসলিংডন ল্যাঙ্কাশায়ার টেলিগ্রাফ কাপ – রামসবটম ৩য় একাদশ চ্যাম্পিয়নশীপ – হ্যাসলিংডন
২০০৮ গ্রীষ্মকালীন অলিম্পিকে ব্যাডমিন্টন
যোগ্যতাপর্ব
২০০৮ গ্রীষ্মকালীন অলিম্পিকের যোগ্যতাপর্ব শুরু হয় ২০০৭ সালের মে মাস থেকে। আর তা চলে ২০০৮ সালের এপ্রিল মাস পর্যন্ত। এই সময়ের মধ্যে বিশ্ব ব্যাডমিন্টন ফেডারেশন অনুমোদিত যাবতীয় প্রতিযোগিতাগুলি (ব্যতিক্রম পরীক্ষামূলক বিভাগগুলি) অলিম্পিকে যোগ্যতা অর্জনের পয়েন্ট প্রদান করে।
ড্র
প্রতিযোগিতার ড্র অনুষ্ঠিত হয় ২৬শে জুলাই, ২০০৮ তারিখে বেইজিং হেনান প্লাজা হোটেলে সিএসটি (ইউটিসি+৮) ১৬:০০টার সময়। প্রথমে, খেলা শুরুর মাত্র পাঁচদিন আগে, ৪ঠা আগস্ট, ২০০৮ এই ড্র হবার কথা ছিল। পরে টেলিভিশনে সম্প্রচারের কার্যক্রম নির্ধারণের সুবিধার্থে ড্র এগিয়ে আনা হয়।
thumb|সেমিফাইনাল খেলছেন লি চোং উই
পদক তালিকা
২০০৮ বেইজিং অলিম্পিকের সরকারি ওয়েবসাইট থেকে সংগৃহীত।
বোর্নিওবাসী বনমানুষ
বোর্নিওবাসী বনমানুষ বা বোর্নিয়ান ওরাং ওটাং (Bornean Orangutan; Pongo pygmaeus) এক প্রজাতির বনমানুষ যা বোর্নিওর স্থানীয়। সুমাত্রীয় বনমানুষের সঙ্গে এটি এশিয়ায় বড় নরবানরের একমাত্র গণের প্রজাতি। অন্যান্য বড় নরবানরের মতোই ওরাং ওটাংরা হয় অত্যন্ত বুদ্ধিমান। বন্য পরিবেশে এদের মধ্যে উন্নত অস্ত্রব্যবহার এবং স্বতন্ত্র সাংস্কৃতিক ধারার দেখা পাওয়া যায়। এদের ডিএনএ মানুষের সাথে ৯৭ শতাংশই মিল আছে। বোর্নিয়ান বনমানুষ একটি গুরুতর বিপন্ন প্রজাতি। বন উজাড়, পাম তেলের বাগান এবং শিকার এই প্রজাতির অস্তিত্বের জন্য একটি গুরুতর হুমকি হয়ে দাঁড়িয়েছে ‌‌।
আসাদুল্লাহ আল গালিব
আসাদুল্লা আল গালিব (জন্ম: ২৬ ডিসেম্বর ১৯৯৮) একজন বাংলাদেশী ক্রিকেটার । তিনি ২০১৯-২০ জাতীয় ক্রিকেট লিগে সিলেট বিভাগের হয়ে ৯ নভেম্বর ২০১৯ সালে প্রথম শ্রেণির আত্মপ্রকাশ করেছিলেন।
বিজলি নদী
বিজলি নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের ব্রাহ্মণবাড়িয়া জেলার একটি নদী। নদীটির দৈর্ঘ্য ২০ কিলোমিটার, গড় প্রস্থ ২৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বিজলি নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ১৩।
সুপৌল
সুপৌল (Supaul) ভারতের বিহার রাজ্যের সুপৌল জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৪ মিটার (১১১ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে সুপাল শহরের জনসংখ্যা হল ৫৪,০২০ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৪৯%। পুরুষদের মধ্যে সাক্ষরতার হার ৫৯% এবং নারীদের মধ্যে এই হার ৩৮%। সারা ভারতের সাক্ষরতার হার ৫৯.৫%, তার চাইতে সুপাল এর সাক্ষরতার হার বেশি।
এই শহরের জনসংখ্যার ১৮% হল ৬ বছর বা তার কম বয়সী।
পরিবহন
এখানে এখনো সেরকম পরিবহন ব্যবস্থা গড়ে ওঠেনি। সম্প্রতি সাহার্সা থেকে একটি রেল লাইন বিস্তৃত হয়ে নেপাল সীমান্ত অব্দি গিয়েছে। খুব শিগ্রই এতে ট্রেন চলাচল শুরু হবে।
দিহিং পাটকাই উৎসব
দিহিং পাটকাই উৎসব (ইংরাজী: Dehing Patkai Festival) হচ্ছে ভারতের অসম রাজ্যের তিনসুকিয়া জেলায় অনুষ্ঠিত বাৎসরিক উৎসব। পাটকাই পর্বত ও দিহিং নদীর নাম অনুসারে এই উৎসবের নাম দিহিং পাটকাই উৎসব রাখা হয়েছে।  ২০০২ সাল থেকে এই উৎসব নিয়মিত ভাবে উৎযাপিত হয়ে আসছে। ২০০২ সালের মুখ্য অতিথি ছিলেন ভারতের রাষ্ট্রপতি ড: এ.পি.জে আব্দুল কালাম। পর্যটকদের আনন্দ দেওয়ার উদ্দেশ্যে অসম সরকার এই উৎসবের আয়োজন করেন।
মুখতার আল সাকাফি
মুখতার ইবনে আবি উবায়েদ আল সাকাফি (المختار بن أبي عبيد الثقفي; ৬২২ খ্রি. – ৩রা এপ্রিল ৬৮৭) ছিলেন কুফা কেন্দ্রীক একজন আলীয়পন্থী বিপ্লবী। তিনি ৬৮৫ খ্রিষ্টাব্দে উমাইয়া খিলাফতের বিরুদ্ধে বিদ্রোহ এবং দ্বিতীয় ইসলামি গৃহযুদ্ধের সময় আঠারো মাসের জন্য ইরাকের অধিকাংশ অঞ্চল শাসন করেছিলেন।
মুখতার তায়েফে জন্মগ্রহণ করলেও শৈশবে ইরাকের কুফায় চলে আসেন এবং সেখানেই বড় হন। ৬৮০ খ্রিষ্টাব্দে কারবালার যুদ্ধে উমাইয়া বাহিনীর হাতে ইসলামের নবী মুহাম্মাদের নাতি হোসাইন ইবনে আলীর মৃত্যুর পর তিনি মক্কার বিদ্রোহী খলিফা আব্দুল্লাহ ইবনে আল জুবায়েরের সাথে স্বল্প সময়ের জন্য জোটবদ্ধ হন। এরপর আবার কুফায় ফিরে এসে খলিফা আলীর (শা. ৬৫৬–৬৬১) সন্তান ও হোসাইনের ভাই মুহাম্মদ ইবনে আল হানাফিয়াহকে মাহদী ও ইমাম ঘোষণা করেন এবং আলীয় খিলাফত প্রতিষ্ঠা ও হোসাইন হত্যার প্রতিশোধ গ্রহণের ডাক দেন। জুবায়েরিয় গভর্নরকে ক্ষমতাচ্যুত করার পর ৬৮৫ খ্রিষ্টাব্দের অক্টোবরে তিনি কুফা দখল করে নেন এবং হোসাইন হত্যাকান্ডে জড়িতদের হত্যার আদেশ দেন। ইবনে আল জুবায়েরের সাথে বিরূপ সম্পর্কের জেরে চার মাস অবরুদ্ধ থাকার পর তিনি বসরার জুবায়েরীয় গভর্নর মাস'আব ইবনে আল জুবায়েরের হাতে নিহত হন।
পরাজিত হওয়া সত্ত্বেও মুখতারের আন্দোলনের প্রভাব ছিল সুদুরপ্রসারী। তার মৃত্যুর পর তার অনুসারীরা প্রাথমিক শিয়া সম্প্রদায় গড়ে তুলেছিল। পরে কায়সানিয় নামে পরিচিতি পাওয়া এই দলটি বহু ঔপন্যাসিক মতবাদ গড়ে তোলার মাধ্যমে পরবর্তী শিয়া আদর্শকে অনুপ্রাণিত করেছে। মুখতার মাওয়ালিদের (ইসলামে ধর্মান্তরিত হওয়া স্থানীয় লোকজন) সামাজিক মর্যাদা প্রতিষ্ঠা করেছিলেন এবং পরে তারা গুরুত্বপূর্ণ রাজনৈতিক সত্ত্বায় পরিনত হয়েছিল। এর ষাট বছর পর মাওয়ালি ও কায়সানিয়রা আব্বাসীয় বিপ্লবে গুরুত্বপূর্ণ ভূমিকা পালন করেছিল। মুসলমানদের মাঝে মুখতার একজন বিতর্কিত চরিত্র। অনেকের কাছে তিনি মিথ্যা নবী হিসেবে নিন্দিত হলেও আলীয়দের প্রতি তার সমর্থনের জন্য শিয়াদের দৃষ্টিতে তিনি একজন সম্মানীত ব্যক্তি। তবে আধুনিক ঐতিহাসিকদের দৃষ্টিতে তিনি ছিলেন একজন উচ্চাকাঙ্ক্ষী ও সুযোগসন্ধানী একনিষ্ঠ বিপ্লবী।
প্রেক্ষাপট
মুখতার ৬২২ খ্রিষ্টাব্দে (যে বছর মুহাম্মাদ মদিনায় হিজরত করেন) তায়েফের বনু সাকিফ গোত্রের এক মুসলিম সামরিক নেতা আবু উবায়েদ আল সাকাফি ও দওমা বিনতে আমর ইবনে ওয়াহাব ইবনে মুয়াত্তিবের ঘরে জন্মগ্রহণ করেন। ৬৩২ খ্রিষ্টাব্দে মুহাম্মাদের মৃত্যুর পর আবু বকর খলিফা নির্বাচিত হন। দুই বছর পর তার মৃত্যু হলে উমর খলিফা হন। তিনি আবু বকরের শুরু করা মুসলিম বিজয়ের ধারা অব্যাহত রেখে সাম্রাজ্যের বিস্তার ঘটান এবং মুখতারের বাবা আবু উবায়েদকে ইরাকি রণক্ষেত্রে প্রেরণ করেন। আবু উবায়েদ ৬৩২ খ্রিষ্টাব্দের নভেম্বরে সেতু যুদ্ধে নিহত হন। এই অঞ্চলে মুসলিমদের বিজয়ের পর তের বছর বয়সী মুখতার তখন ইরাকেই থেকে যান। সেখানে তিনি তার চাচা সাদ ইবনে মাসুদ আল সাকাফির নিকট লালিত হতে থাকেন। ৬৪৪ খ্রিষ্টাব্দে পিরুজ নাহাওয়ান্দি নামের এক পারস্যিক দাসের হাতে উমর নিহত হওয়ার পর উসমান ৬৫৬ খ্রিষ্টাব্দে বিদ্রোহীদের হাতে নিহত হওয়ার পূর্ব পর্যন্ত বারো বছর ধরে সাম্রাজ্য পরিচালনা করেছিলেন।
উসমানের মৃত্যুর পর মুহাম্মাদের চাচাত ভাই ও মেয়ে-জামাই আলী খলিফা নির্বাচিত হন এবং মদিনা থেকে কুফায় রাজধানী স্থানান্তর করেন। মুখতার সেখানে কিছু ছোটখাটো প্রশাসনিক দায়িত্ব পালন করেন এবং তার চাচা নিকটবর্তী আল মাদা'ইনের গভর্নর নিযুক্ত হন। সিরিয়ার শাসক মুয়াবিয়াসহ মুহাম্মাদের স্বল্পসংখ্যক সাহাবী আলীর কর্তৃত্বকে অস্বীকার করলে যুদ্ধ ছড়িয়ে পড়ে। মুয়াবিয়া সমঝোতার প্রস্তাব দেওয়ার পর আলীর সৈন্যরা যুদ্ধ করতে অস্বীকৃতি জানায়। ফলে চূড়ান্ত কোন ফলাফল ছাড়াই সিফফিনের যুদ্ধ শেষ হয় (জুলাই ৬৫৭)। অনিচ্ছা সত্ত্বেও আলী আলোচনায় বসতে রাজী হন। কিন্তু আলীর সৈন্যদের ছোট একটি অংশ সমঝোতা প্রস্তাব গ্রহণের তার এই সিদ্ধান্তকে ধর্মহীনতা আখ্যা দিয়ে আন্দোলনে ফেটে পড়ে। এরা পরবর্তীতে খারিজি নামে পরিচিতি পায়। আলোচনা মুয়াবিয়া ও আলীর বিতন্ডা মিমাংসায় ব্যর্থ হয়। পরে ৬৬১ খ্রিষ্টাব্দের জানুয়ারিতে আলী এক খারিজির হাতে নিহত হন।
এরপর আলীর জ্যেষ্ঠ সন্তান হাসান খলিফা হন। কিন্তু মুয়াবিয়া তার শাসনকেও প্রত্যাখ্যান করে ইরাক আক্রমণ করেন। হাসান নিজের সৈন্য স্থানান্তরের সময় আল-মাদা'ইনের নিকট এক খারিজির হাতে আহত হলে তাকে মুখতারের চাচার বাড়িতে আনা হয়। সেখানে মুখতার রাজনৈতিক আনুকূল্যতার জন্য হাসানকে মুয়াইবিয়ার নিকট সমর্পনের প্রস্তাব করলে তার চাচা তা প্রত্যাখ্যান করেন। ৬৬১ খ্রিষ্টাব্দের আগস্টে শান্তি চুক্তি অনুযায়ী হাসান মুয়াবিয়ার নিকট ক্ষমতা হস্তান্তর করেন এবং রাজধানী দামেস্কে স্থানান্তর করা হয়। মুয়াবিয়া মৃত্যুর কয়েক বছর পূর্বে তার সন্তান ইয়াজিদকে নিজের উত্তরসূরি মনোনীত করার মাধ্যমে উমাইয়া খিলাফতের সূচনা করেন। ইয়াজিদের মনোনয়ন আলীয় পক্ষাবলম্বীদের ক্ষুব্ধ করে তোলে। কারণ এটি ছিল শান্তি চুক্তির স্পষ্ট লঙ্ঘন। চুক্তির একটি শর্ত ছিল মুয়াবিয়া নিজের কোন উত্তরসূরি মনোনীত করতে পারবেন না।  মুখতারের প্রাথমিক জীবন সম্পর্কে খুব অল্পই তথ্য পাওয়া যায়। তবে ষাট বছর বয়সের কাছাকাছি সময়ে গুরুত্বপূর্ণ ব্যক্তি হিসেবে তার আবির্ভাব ঘটেছিল।
অভ্যুত্থান
৬৮০ খ্রিষ্টাব্দে ইয়াজিদ ক্ষমতা গ্রহণের সময় আলীয়পন্থী কুফাবাসীরা সদ্য প্রয়াত হাসানের কনিষ্ঠ ভাই হোসাইন ইবনে আলীকে তার বিরুদ্ধে একটি বিদ্রোহ পরিচালনার আহ্বান জানায়। এরপর হোসাইন তার চাচাত ভাই মুসলিম ইবনে আকিলকে রাজনৈতিক অবস্থা বোঝার জন্য কুফায় প্রেরণ করেন। উবায়েদুল্লাহ ইবনে যিয়াদ কুফায় পৌঁছানোর পূর্ব পর্যন্ত ইবনে আকিলকে মুখতার নিজের ঘরে আতিথেয়তা প্রদান করেন। ইবনে আকিল ও তার অনুসারীদের প্রতি মুখতারের শ্বশুর নু'মান ইবনে বশিরের সদয় মনোভাবের জন্য গভর্নর হিসেবে ইবনে যিয়াদকে তার স্থলাভিষিক্ত করা হয়েছিল। আর এসময় ইবনে যিয়াদের দমন-পীড়ন ও রাজনৈতিক কৌশলের কারণে ইবনে আকিলের অনুসারীর সংখ্যা কমতে থাকে। ফলে তিনি যথাসময়ের পূর্বেই বিদ্রোহ ঘোষণা করতে বাধ্য হন। এই সময় মুখতার শহরে না থাকলেও বিদ্রোহের খবর শোনার পর কুফা শহরের চারপাশ থেকে তিনি তার সমর্থকদের জড়ো করতে শুরু করেন। কিন্তু তারা শহরে প্রবেশ করার পূর্বেই বিদ্রোহ দমন করে ইবনে আকিলকে হত্যা করা হয়। মুখতারকে গ্রেফতার করে গভর্নরের কাছে নিয়ে যাওয়া হলে তিনি বিদ্রোহে সম্পৃক্ত থাকার বিষয়টি অস্বীকার করেন। তিনি কারাগারে থাকা অবস্থায় ৬৮০ খ্রিষ্টাব্দের ১০ই অক্টোবর ইবনে যিয়াদের বাহিনীর হাতে হোসাইন শহীদ হন। এর কিছু সময় পর দ্বিতীয় খলিফার একজন প্রভাবশালী পুত্র আব্দুল্লাহ ইবনে উমরের হস্তক্ষেপে মুখতার কারাগার থেকে মুক্ত হন এবং তাকে কুফা ছাড়ার আদেশ দেওয়া হয়।
কুফায় প্রত্যাবর্তন
মুখতার হোসাইনের হত্যাকারীদের থেকে প্রতিশোধ নেওয়ার জন্য কুফায় সৌভাগ্য আর বিজয়ের প্রতিশ্রুতি দিয়ে লোকবল সংগ্রহ করতে শুরু করেন। একই সময় মুহাম্মাদের সাহাবী এবং আলীয়দের সমর্থক সুলায়মান ইবনে সুরাদ উমাইয়াদের বিরুদ্ধে লড়াইয়ে নিজেদের তাওয়াবিয় বলে পরিচয় দেওয়া কুফাবাসীদের একটি দলের নেতৃত্ব দিচ্ছিলেন। এই কর্মকাণ্ডকে তারা কারবালার যুদ্ধে হুসাইনকে সহায়তায় নিজেদের ব্যর্থতার প্রায়শ্চিত্ত হিসেবে দেখতো। তাওয়াবিয় আন্দোলন মুখতারের জন্য সমস্যা সৃষ্টি করে। কারণ মুহাম্মাদের সাহাবী হওয়ায় অধিকাংশ আলীয়পন্থী ইবনে সুরাদকে সমর্থন করত। ফলে মুখতার প্রচুর পরিমাণে লোক সংগ্রহ করায় সমস্যায় পড়ে যান। তাই তিনি তাওয়াবিয়দের কর্মকাণ্ডকে অপটু, ইবনে সুরাদকে বৃদ্ধ, দূর্বল, সামরিক জ্ঞানহীন এবং তারা ব্যর্থ হবে বলে সমালোচনা করেন৷ এরপর তিনি আল হানাফিয়াকে মাহদী (মুসিহ) বলে অবিহিত করে নিজেকে তার প্রতিনিধি দাবী করেন। তিনি প্রায় পাঁচশ মাওয়ালিসহ (একবচন: মাওলা; ইসলাম ধর্মে ধর্মান্তরিত হওয়া স্থানীয় লোকজন) বহু আলীয় সমর্থকদের বোঝাতে সক্ষম হন যে, তিনি মাহদীর আদেশে কাছ করছেন।